b"\n_START_ARTICLE_\nPjesma o Cidu\n_START_PARAGRAPH_\nPjesma o Cidu (\xc5\xa1panjolski El cantar de mio Cid) je \xc5\xa1panjolska srednjovjekovna epska pjesma temeljena na \xc5\xbeivotu narodnog junaka po imenu Rodrigo D\xc3\xadaz de Vivar, tako\xc4\x91er poznatom kao El Cid Compeador (Cid Osvaja\xc4\x8d). Sa\xc4\x8duvan je jedan rukopis iz 14. stolje\xc4\x87a koji se \xc4\x8duva u Nacionalnoj knji\xc5\xbenici u Madridu. Prva stranica originalnog rukopisa se izgubila i danas nam je poznat po\xc4\x8detak samo zahvaljuju\xc4\x87i nadopisivanjima napravljenim u srednjem vijeku. U toj izgubljenoj stranici nalazi se razlog Cidove sva\xc4\x91e s kraljem i na kraju, njegovog izganstva._NEWLINE_Pjesan o Cidu ep je koji se sastoji od preko 3700 stihova. Prvih nekoliko stranica nedostaje, a ostatak po\xc4\x8dinje El Cidovim progonstvom od strane kralja, a zavr\xc5\xa1ava njegovom smr\xc4\x87u. Datum nastajanja epa bio je dugo tema rasprava, a danas je zastupljeno mi\xc5\xa1ljenje da je nastao polovicom 12. stolje\xc4\x87a. Iako je zasnovan na stvarnim doga\xc4\x91ajima i \xc4\x8dinjenicama, ep je tako\xc4\x91er velikim dijelom legendaran. Ep je od iznimne vrijednosti jer nosi slike i obi\xc4\x8daje tih dana, i \xc5\xa1to je najva\xc5\xbenije, pisan je jezikom kojim se sam El Cid slu\xc5\xbeio, jezikom koji se polako odvajao od latinskog, ali nije jo\xc5\xa1 bio sasvim razvijen. Pisan je aleksandrijskim stihom, s pauzom iza osmog sloga, no stihovi \xc4\x8desto dosegnu i do 20 slogova, a nekad imaju samo deset. Ipak, to se mo\xc5\xbee pripisati nemarnom kopiranju djela._NEWLINE_Ova je pri\xc4\x8da poslu\xc5\xbeila kao predlo\xc5\xbeak za mnoge filmove i drame, ali jedna od najpoznatijih interpretacija je svakako tragikomedija u 5 \xc4\x8dinova Pierrea Corneilla.\n_START_SECTION_\nPrvo pjevanje\n_START_PARAGRAPH_\nSa\xc4\x8duvani tekst po\xc4\x8dinje kada o\xc5\xbealo\xc5\xa1\xc4\x87eni Cid sa svojim vazalima, isprovociran kraljevim la\xc5\xbenim optu\xc5\xbebama napu\xc5\xa1ta Burgos gdje mu nitko nije \xc5\xbeelio pomo\xc4\x87i protiv kraljeve te\xc5\xa1ke kazne. Zbog toga, Cid, pomo\xc4\x87nik Mart\xc3\xadna Antol\xc3\xadneza, odani burgun\xc5\xa1ki vojnik posu\xc4\x91uje od dva lihvara, Rachela i Vidasa dva kov\xc4\x8dega navodno puna zlata, ali zapravo je unutra bio pijesak. Nakon \xc5\xa1to je uzeo novac, Cid se uputio u samostan San Pedro de Cardena, gdje se nalazila njegova \xc5\xbeena, Dona Jimena sa dvije k\xc4\x87eri, Elvirom i Sol. Tamo organizira da njegovoj obitelji bude pru\xc5\xbeeno sve \xc5\xa1to im je potrebno i potom odlazi na boji\xc5\xa1nicu._NEWLINE_No\xc4\x87 prije ulaska na muslimanski teritorij u snovima mu se pojavljuje arkan\xc4\x91eo Gabrijel i ulijeva mu sigurnost u dobru budu\xc4\x87nost. Od tog trenutka po\xc4\x8dinju njegovi podvizi iz progonstva koji \xc4\x87e jedan za drugim postajati sve slavniji. U po\xc4\x8detku se sa svojom vojskom spu\xc5\xa1ta na jug i upada na zemlju Henaresa u kojoj je pokorio Castejon i polo\xc5\xbeio pravo na ratni plijen, dok je u me\xc4\x91uvremenu njegov zamjenik Alvar F\xc3\xa1nez vodio plja\xc4\x8dka\xc5\xa1ki pohod koji je opusto\xc5\xa1io Hitu, Guadalajaru i Alcalu. Budu\xc4\x87i da se radi o muslimanskom teritoriju koje je bilo pod za\xc5\xa1titom kralja Alfonsa, Cid ju je brzo napustio da se ne morao suo\xc4\x8diti sa vojskom kojom je do nedavno zapovjedao i zaputio se prema sjeveru kako bi zavladao bogatom dolinom Jal\xc3\xb3n u kojoj je okupirao dvorac Alcocer. Ovaj pohod je bio vrlo opasan, budu\xc4\x87i da su stanovnici Calatayuda tra\xc5\xbeili pomo\xc4\x87 kralja Tam\xc3\xadda od Valencije koji je na Cida poslao veliku vojsku predvo\xc4\x91en generalima Farizom i Galvom koju su na kraju porazili kr\xc5\xa1\xc4\x87ani. Bez sumnje je ova situacija iznimno te\xc5\xa1ko i Cid odlu\xc4\x8duje promjeniti strategiju. Ovaj put utaborio se u El Poyu, izme\xc4\x91u Daroce i Teruela \xc5\xa1to mu je omogu\xc4\x87ilo da kontrolira pokrajinu Donji Aragon._NEWLINE_U me\xc4\x91uvremenu se njegov zamjenik Alvar F\xc3\xa1nez uputio u Castillu nose\xc4\x87i va\xc5\xbean dar za kralja Alfonsa s ciljem da dobije njegov oprost. Nije postigao \xc5\xbeeljno, ali je dobio odre\xc4\x91ene ustupke i prvu promjenu stava od strane kralja. Kada su se ponovo na\xc5\xa1li, Cid i Alvar premjestili su svoj tabor u Tevar, koji je bio orijentalna zona Maestrazga, \xc5\xa1to je izazvalo srd\xc5\xbebu grofa Barcelone, Ramona Berenguera jer je to podru\xc4\x8dje dr\xc5\xbeao svojim protektoratom. Da bi se osvetio, grof napada Cida \xc5\xa1to je jedini put u djelu da se pri\xc4\x8da o me\xc4\x91usobnoj bitci izme\xc4\x91u kr\xc5\xa1\xc4\x87anskih vojski. Bitka je zavr\xc5\xa1ila porazom grofa i njegovim zarobljavanjem. Malo kasnije, oslobodio ga je njegov nasljednik.\n_START_SECTION_\nDrugo pjevanje\n_START_PARAGRAPH_\nU ovom pjevanju, Cid zauzima za cilj prisvajanje Valencije. Nakon \xc5\xa1to je pokorio isto\xc4\x8dni teritorij, Valencija je ostala izdvojena i bez saveznika da se brani u trenutku Cidovog opsjedanja. Kralj Seville je ostao braniti grad, me\xc4\x91utim njegova vojska je ostala zbunjena i smjesta pobjegla na prvi znak nevolja. Nakon pokoravanja Valencije, Cid \xc5\xa1alje drugi dar kralju Alfonsu i moli ga da dopusti ponovno okupljanje njegove obitelji u Valenciji._NEWLINE_Nedugo nakon \xc5\xa1to Jimena sa svojim k\xc4\x87erima stigne u Valenciju, kralj Y\xc3\xbacef de Marruecos se obru\xc5\xa1ava na grad sa svojom vojskom. U prvom sukobu, korisnim se poka\xc5\xbee za Cidove ljude zato\xc4\x8denje Alvara Savadoreza, jednog od plemi\xc4\x87a, \xc5\xa1to je jedni slu\xc4\x8daj u djelu. Bez sumnje, iz druge bitke, Cid izlazi kao pobjednik. Raspola\xc5\xbeu\xc4\x87i bogatim ratnim plijenom, Cid kralju Alfonsu \xc5\xa1alje tre\xc4\x87i i zadnji dar. Kralj na kraju odlu\xc4\x8duje potpuno oprostiti izgnaninku._NEWLINE_U tom trenutku, slava i bogatsvo Cida dose\xc5\xbee svoj vrhunac. Ponukani veli\xc4\x8dinom Cidovog imena, dvojica mladih plemi\xc4\x87a koji pripadaju uskom krugu Grandes d'Espana, prose Cidove k\xc4\x87eri, Elviru i Sol, \xc4\x8dime zavr\xc5\xa1ava drugo pjevanje.\n_START_SECTION_\nTre\xc4\x87e pjevanje\n_START_PARAGRAPH_\nProvode\xc4\x87i vrijeme sa svojim svekrom, u jednom trenutku plemi\xc4\x87i poka\xc5\xbeu svoj kukavi\xc4\x8dluk bje\xc5\xbee\xc4\x87i pred lavom koji je pobjegao iz kraljevske tvr\xc4\x91ave. I dok oni obeshrabreno bje\xc5\xbee, Cid se hvata u ko\xc5\xa1tac s lavom i ubija ga. Situacija se nastavlja kada vojska marokanskog generala Buccara dolazi u Valenciju u novom poku\xc5\xa1aju osvajanja grada. U bitci, plemi\xc4\x87i bjehu napadnuti i ispadne da se njihova djela kose sa pravilima onih \xc5\xa1to sebe nazivaju Grande d'Espana. Plemi\xc4\x87i postaju objektom op\xc4\x87eg rugla i Cid ih otjera._NEWLINE_Da bi se osvetili, otputuju sa svojim \xc5\xbeenama natrag u svoj dom Carion, me\xc4\x91utim kada stignu u blizinu groblja Corpes, okrutno ih zlostavljaju i tamo ih ostavljaju da se same sna\xc4\x91u. Sre\xc4\x87om, za njima se iz Valencije uputio Felez Munoz, Cidov ne\xc4\x87ak, naslu\xc4\x87uju\xc4\x87i nesre\xc4\x87u i odvodi ih natrag ocu. Cid dolazi pred kralja Alfonsa koji saziva vije\xc4\x87e u Toledu gdje Cid izaziva mlade plemi\xc4\x87e na dvoboj. Plemi\xc4\x87i nastoje opravdati svoje postupke stale\xc5\xa1kom razlikom izme\xc4\x91u k\xc4\x87eri jednog obi\xc4\x8dnog ni\xc5\xbeeg plemi\xc4\x87a i njih koji pripadaju Grandes d' Espana. Cidovi vojnici podsje\xc4\x87aju vije\xc4\x87e da plemstvo nije samo pitanje podrijetla, ve\xc4\x87 tako\xc4\x91er i djela._NEWLINE_Vije\xc4\x87e presu\xc4\x91uje u korist Cida, te u dvoboju u Carrionu, trojica najboljih Cidovih vojnika pobje\xc4\x91uju dva mlada plemi\xc4\x87a i njihovog starijeg brata dok Cid za to vrijeme \xc5\xbeeni svoje k\xc4\x87eri za prin\xc4\x8deve Navarre i Aragona. Ovim \xc4\x8dinom pjevanje zavr\xc5\xa1ava."